June Andenæs

June Andenæs (født 9. juni 1983 på Vereide) er en norsk tidligere håndballspiller. Hun la opp sommeren 2021. 

Andenæs er født og oppvokst på Andenes ved Vereide i Gloppen kommune. Hun gikk idrettsfag på Firda videregående skole fra 1999 til 2002. Hun debuterte for landslaget 31. juli 2010 og scoret et mål mot Sverige i en kamp Norge tapte 26–23. Hennes siste sesong som aktiv utøver var hun strekspiller for Vipers Kristiansand i norsk eliteserie. I juli 2013 ble hun hentet til , og ble med det Norges første håndballproff i Russland.NRK (30. juli 2013): June skal spele for russiske Lada, hentet 31. juli 2013 

 Karriere 
 Klubb 
Hun drev opprinnelig håndball og friidrett for Fjellhug/Vereide, men meldte etter hvert overgang til Gloppen Handballklubb og Gloppen Friidrettslag. Hun flyttet til Bergen i 2003 og ble med i Indre Arna-klubben  og fikk sin debut i eliteserien da klubben rykket opp. 

Før sesongen 2008 ble hun kjøpt av overbygningsklubben  i Nord-Trøndelag. Etter tre år og 253 mål på 78 kamper for Levanger signerte hun i juli 2011 kontrakt med , som erstatning for Pernille Wibe.NRK (12. juli 2011): Andenæs samd med Byåsen, hentet 15. juli 2011

Etter 52 mål på 22 kamper i eliteserien for Byåsen i 2012/2013-sesongen og 213 mål på 75 kamper på to år i Byåsen, ble hun sommeren 2013 hentet til den russiske klubben  i byen Toljatti. Laget ble nummer 3 i den russiske serien i 2013/2014-sesongen. I 2014 avsluttet hun kontrakten i Russland.

Etter en periode med fødselspermisjon signerte hun kontrakt med den nyopprykkede eliteserieklubben . Etter én sesong i Molde ble det kjent at Andenæs skulle spille for  i Drammen fra høsten 2016. I november 2016 fikk hun en korsbåndskade som satte henne ut av spill i et år. I slutten av desember 2017 skrev hun kontrakt med  ut 2017/2018-sesongen.

Andenæs gikk i 2019 videre fra Larvik til Vipers Kristiansand. I juni 2021 kunngjorde Andenæs at hun ville slutte som håndballspiller. Avgjørelsen ble kjent noen måneder etter at Vipers Kristiansand ble kåret til Europas beste håndballag i Champions League.

 Landslag 
I 2010 debuterte hun på det norske landslaget etter godt spill på streken til . I 2012 spilte hun fire kamper for Norges rekruttlandslag.

Hun er niese til tidligere administrerende direktør i Sparebanken Sogn og Fjordane, Arvid Andenæs.

 Se også 
 Liste over kjente elever ved Firda videregående skole

 Referanser 

 Eksterne lenker 


Kategori:Norske håndballspillere
Kategori:Norske frisører
Kategori:Håndballspillere for Byåsen IL
Kategori:Håndballspillere for Glassverket IF
Kategori:Håndballspillere for Gloppen HK
Kategori:Håndballspillere for Lada Toljatti
Kategori:Håndballspillere for Larvik HK
Kategori:Håndballspillere for Molde HK
Kategori:Håndballspillere for Vipers Kristiansand
Kategori:Friidrettsutøvere for Gloppen FIL
Kategori:Friidrettsutøvere for Fjellhug/Vereide IL
Kategori:Alumni fra Firda videregående skole
Kategori:Personer fra Gloppen kommune